**2. melléklet: Játékszabály**

A csapat egy kiválasztott tagja először dönt, hogy rajzolni vagy mutogatni szeretne, majd kihúz egy lefordított szókártyát.

1. Rajzolni kell: a játékos nem beszélhet, nem használhat jelbeszédet, nem írhat számokat, sem betűket.
2. El kell mutogatni a feladványt: ekkor nem beszélhet vagy kelthet zajt, nem vonhatja be a körülötte levő tárgyakat.

A csapat tagjainak hangosan kell bemondaniuk az általuk helyesnek vélt megfejtést, a bemutató személy pedig csak akkor jelezhet, ha kitalálták azt.

**Változat:**

A rajzolás vagy mutogatás lehetősége sorsolással is eldönthető (egyszerű pénzfeldobás, pl. fej: rajzolás, írás: mutogatás), így még véletlenszerűbbé tehető a játék.

Időkorlát meghatározása a kitalálás során.

Pontozás: 1 pont a helyes megfejtésért, plusz egy pont, ha meg tudják mondani, hol található és mi a feladata/jellemzője a kitalált szónak.

Pontrablás: Sikertelen megfejtés esetén a többi csapat próbálkozhat a megfejtéssel, de rossz válasz esetén pontlevonást kockáztatnak!